́ же позна́вый вся́ку мі́ра сла́дость и поко́й ѡста́вль, я́кѡ вѣ́сть ничто́же су́щя, тщи́тся ѡ безпопечи́тельствѣ: илѝ въ повинове́ніи, имѣ́я наста́вника вмѣ́стѡ хрс̑та̀, и возлага́етъ на́нь вся́кое разумѣ́ніе сло́вомъ и дѣ́ломъ, да ника́коже и́мать что̀: илѝ въ безмо́лвіи ѿ извѣще́нныя вѣ́ры всегѡ̀ бѣ́гаетъ, и и́мать вмѣ́стѡ всѣ́хъ хрс̑та̀, и то́й быва́етъ єму̀ вся̂, я́коже глаго́летъ златоу́стъ и дамаски́нъ, въ ны́нѣшнемъ вѣ́цѣ и въ бу́дущемъ, пита́я, ѡдѣва́я, радостотворя̀, утѣша́я, веселя̀, упокоя́я, учя̀, просвѣща́я, и вкра́тцѣ, я́коже ѡ ученицѣ́хъ свои́хъ, та́кѡ и ѡ се́мъ и́мать попече́ніе, а́ще и не та́кѡ, я́коже сі́и, тружда́тися и́мать: но у́бѡ вѣ́ру и́мать извѣще́нну, єя́же ра́ди не твори́тъ попече́нія ѡ себѣ̀, я́коже про́чіи человѣ́цы